Asal usul Kedhung Lumbu yaiku sejarah dumadiné kalurahan Kedung Lumbu. kalurahan Kedung Lumbu manggon ana ing Kecamatan Pasar Kliwon, kutha Surakarta, Provénsi Jawa tengah.

Asal-usul Kedung Lumbu uga dibabar ing Babad Kartasura Pacinan lan babad Giyanti kang njlèntréhake bab pindahé kraton Kartasura ing désa Sala. Critané nalika Pakubuwana II( ) bali saka Ponorogo ing taun 1742 rumangsa miris nalika mangertèni kraton Kartasura rusak amarga keturunan Tionghoa mbrontak marang Walanda.

Sabanjuré Désa Sala kapilih dadi papan panggonan kraton kang anyar, ananging isih arupa rawa lan ditemokaké sumber Tirta Amerta Kamandanu (air kehidupan, sumber mata air). Para abdi dalem golèk cara supaya bisa mandhegaké ilining sumber banyu mau. Banjur Kiai Gedhé Sala nindakaké tapa ing makam Kiai bathangan olèh Sekar delima séta lan godhong lumbu. Godhong iki mau banjur kanggo mbunteti sumber banyu mau. Awit kedadéyan mau, papan kono banjur dijenengaké Kedhung Lumbu.

Rujukan